Diari Oficial de la Generalitat Valenciana


Sumari del DOGV 4461, del 17-03-2003 (2003/3032)

ORDE de 10 de març de 2003 de la Conselleria de Benestar Social, per la qual es regulen les bases generals per a les convocatòries públiques de concerts per a places assistencials en determinats centres de servicis socials especialitzats per a dones que es troben en situacions de risc social, i s'acorda la seua convocatòria pública per al període 2003-2005.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4461

Data del DOGV
:   17-03-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/3032


Data del document
:   10-03-2003

Organisme emissor
:   Conselleria de Benestar Social

Tipus de document
:   Ordre

Anàlisi jurídica

 Descriptors 

:   * integració social
    * ajuda pública
    * equipament social
    * suport econòmic
    * dona
    * violència
    * servei social

ORDE de 10 de març de 2003 de la Conselleria de Benestar Social, per la qual es regulen les bases generals per a les convocatòries públiques de concerts per a places assistencials en determinats centres de servicis socials especialitzats per a dones que es troben en situacions de risc social, i s'acorda la seua convocatòria pública per al període 2003-2005. [2003/3032]
  
Des que el text constitucional establira els principi rectors que haurien d'orientar d'ara endavant els poders públics en el traçat de les polítiques d'índole social econòmica, les actuacions d'impuls públic han trobat en les matèries de servicis socials i d'acció social l'àmbit prioritari per a garantir l'aproximació de les diferències entre ciutadans que, progressivament, va originant la diversitat de realitats personals, econòmiques, socials o culturals.
  
En este sentit, la Generalitat Valenciana, des dels inicis de l'exercici de les seues competències, s'ha consolidat un procés creixent d'atenció i de foment de les actuacions dels servicis socials, implicant cada vegada més els agents, públics o privats, que hauran de col·laborar en la seua prestació i gestió.
  
D'altra banda, la Llei 5/1997 de la Generalitat Valenciana per la qual es regula el Sistema de Serveis Socials, ha permés canalitzar, a través de successives convocatòries, l'ordenació de les ajudes per part de l'administració a les iniciatives privades i/o públiques en resposta a les successives demandes socials. En concret, la referida llei, en el seu article 24, disposa: «Es proporcionarà l'atenció necessària a aquelles dones que es troben en situació de risc per maltractaments, manca de suport familiar, absència de recursos personals o altres circumstàncies?.
  
El Govern Valencià, en la seua sessió de 10 de juliol del 2001, va aprovar el Pla d'Igualtat d'Oportunitats entre Hòmens i Dones 2001-2004, el qual arreplega proporcionar recursos per a la integració social de les dones i el desenrotllament de polítiques per a la protecció dels col·lectius de dones en situació de precarietat econòmica o amb risc d'exclusió social, tenint com a un dels objectius pal·liar el problema de la violència de gènere.
  
El Decret 138/2000 de 12 de setembre del Govern Valencià, modificat pel Decret 212/2001 de 18 de desembre, pel qual s'aprova el Reglament Orgànic i Funcional de la Conselleria de Benestar Social, atribuïx a la Direcció General de la Dona entre altres funcions, elaborar, promoure i executar les mesures per a fer efectiu el principi d'igualtat entre hòmens i dones en tots els àmbits de la vida política, econòmica, cultural, social i laboral de la Comunitat Valenciana.
  
Destaca el caràcter plurianual dels concerts, a fi de possibilitar un marc estable per al finançament dels centres acollits a este sistema; finançament que en l'àmbit d'estos centres especialitzats i, en nom de materialitzar l'objectiu d'universalitat en l'atenció social, ha d'assumir la Generalitat Valenciana, tal com es deriva en la Llei 5/1997, i més concretament en el seu article 24 citat anteriorment.
  
Així, per mitjà del Decret 51/1999, de 30 de març, del Govern Valencià va ser aprovat el Reglament que regula les normes a què han de sotmetre's els concerts que celebrarà l'administració de la Generalitat Valenciana amb els centres d'iniciativa social de titularitat privada.
  
L'article 13 del citat Decret, establix que la Conselleria que detente competències en les matèries citades en ell, aprovarà les oportunes bases de les convocatòries públiques de concerts per a places assistencials.
  
Així mateix, la disposició final primera condiciona l'efectivitat dels concerts a l'aprovació prèvia de la convocatòria pública per mitjà d'Orde de la Conselleria, la qual determinarà, d'acord amb el que establix el seu article 7, la fixació del mòdul econòmic que caldrà abonar als mencionats centres, en concepte de contraprestació per la prestació del servici.
  
En virtut d'allò que s'ha exposat, i fent ús de les facultats que conferix l'article 35 de la Llei 5/1983, de 30 de desembre, l'article 47.11 del Text Refós de la Llei d'Hisenda Pública Valenciana, aprovat pel Decret Legislatiu de 26 de juny de 1991 del Consell de la Generalitat Valenciana, i el Decret 138/2000, de 12 de setembre, del Govern Valencià, modificat pel Decret 212/2001, de 18 de desembre, pel qual s'aprova el Reglament Orgànic i Funcional de la Conselleria de Benestar Social,
  
ORDENE
  
Article 1
  
Establir les bases generals que regiran les convocatòries de concerts per a places en determinats centres especialitzats: cases d'acollida per a dones en situació d'emergència, previstes en l'Orde de 9 d'abril de 1990, i Decret 91/2002, de 30 de maig sobre registre dels titulars d'activitats d'acció social i registre i autorització de funcionament dels servicis i centres d'acció social, a la Comunitat Valenciana, residències maternoinfantils i vivendes tutelades.
  
Article 2
  
Convocar, amb atenció a les referides bases, la posada a disposició del servici públic, d'aquelles places necessàries en centres especialitzats, per al període 2003-2005.
  
Article 3 Presentació de sol·licituds
  
El termini de presentació de sol·licituds serà d'un mes, començarà a partir del dia següent de la publicació de la present convocatòria en el Diari Oficial de la Generalitat Valenciana i finalitzarà al mes següent, el dia amb la mateixa xifra que identifica el dia de la publicació de l'Orde en el Diari Oficial de la Generalitat Valenciana.
  
Article 4. Finançament
  
El pressupost total dels concerts per als anys 2003-2005 és de NOU-CENTS SEIXANTA MIL SIS-CENTS VINT-I-TRES, AMB ONZE EUROS (960.623,11 euros), sense perjuí de les revisions de preus que, al llarg del seu termini d'execució, puguen realitzar-s'hi.
  
Este pressupost es distribuïx de la següent forma:
  
S'establix com a mòduls econòmics que aportarà la Generalitat Valenciana, en concepte de finançament dels servicis prestats, els següents per cada plaça ocupada.
  
- 24,04/plaça/dia(365 dies)
  
Per a l'exercici 2003 la quantitat és de 353.102,66 euros
  
Per a l'exercici 2004.la quantitat és de 367.939,41 euros
  
Per a l'exercici 2005 la quantitat és de 239.591,04 euros
  
Tal finançament es correspon al 100% del cost dels servicis de les places concertades, a fi de materialitzar el principi de gratuïtat de les prestacions assistencials de les places concertades.
  
Per a l'exercici 2004, la revisió dels preus en més o en menys es realitzarà prenent com a referència l'Índex General de Preus al Consum, transcorreguts dotze mesos des de la firma del concert i així també amb el mateix còmput de dotze mesos per al 2005.
  
La quantitat que percebran els centres en concepte de places desocupades serà del 85% de la quantitat establida per a cada plaça ocupada.
  
Els preus que s'establisquen en els concerts, tant per a places ocupades com per a cada plaça no ocupada, comprenen tots els conceptes que la Conselleria de Benestar Social ha d'abonar per cada plaça concertada, entenent-s'hi inclòs l'IVA i qualsevol altre tribut, taxa o impost.
  
L'import previst per a l'exercici 2003 està previst en la Llei 12/2002, de 27 de desembre, de Pressupostos de la Generalitat Valenciana per a l'exercici 2003.
  
Les quantitats regulades en esta orde per a l'exercici 2003 aniran a càrrec de la línia de subvenció T1329/03, aplicació pressupostària 89.45.07.3418.588.29.8.
  
Article 5. Garanties
  
1. S'establix com a garantia provisional per als participants en la convocatòria 2003-2005, la quantia de 180,30 euros.
  
2. D'acord amb el que establix l'article 15 de les mencionades bases, els titulars de centres que hagen sigut adjudicataris per al període 2003-2005, hauran de constituir una garantia definitiva, per un import equivalent al 0,1% del total del finançament públic previst per a la totalitat del període de vigència del Concert.
  
DISPOSICIONS ADDICIONALS
  
Primera
  
Siga quina siga la data d'inici dels efectes de cada concert, tots aquells que siguen subscrits a l'empara de la present convocatòria, finalitzaran el dia 31 de desembre del 2005, sense perjuí de la seua possible renovació.
  
Segona
  
Tots els concerts hauran de fer expressa menció de l'import màxim que haurà d'abonar la Conselleria de Benestar Social en cada una de les seues anualitats i en la totalitat del període concertat.
  
També s'haurà de fer expressa menció dels mòduls unitaris aplicables a cada un dels distints tipus de places concertades.
  
DISPOSICIONS FINALS
  
Primera
  
S'autoritza el secretari general de la Conselleria de Benestar Social i a la directora general de la Dona perquè, en l'àmbit de les seues competències, adopten les mesures necessàries per al desenrotllament i l'aplicació d'esta orde.
  
Segona
  
La present orde entrarà en vigor l'endemà de la seua publicació en el Diari Oficial de la Generalitat Valenciana.
  
Tercera
  
Esta orde, que esgota la via administrativa, podrà ser recorreguda potestativament en reposició o bé directament es podrà interposar recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del conseller de Benestar Social en el termini d'un mes comptador des de l'endemà de la seua publicació.
  
b) El recurs contenciós administratiu haurà de plantejar-se davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la seua publicació.
  
València, 10 de març de 2003
  
El conseller de Benestar Social
  
RAFAEL BLASCO CASTANY
  
ANNEX I
  
Disposicions generals
  
Primera. Objecte de la convocatòria
  
És objecte de la present Orde la posada a disposició de la Conselleria de Benestar Social, i a fi d'atendre la demanda existent a la Comunitat Valenciana, de determinades places en centres de servicis socials especialitzats (cases d'acollida per a dones en situació d'emergència, residències maternoinfantils i vivendes tutelades), per a l'atenció d'aquelles dones que per trobar-se en situació de risc per maltractament, manca de suport familiar, absència de recursos personals o altres circumstàncies, requerixen un tipus d'atenció específica en el pla tècnic i professional.
  
Segona. Duració
  
Els concerts tindran caràcter plurianual, i la duració d'estos es determinarà per mitjà de convocatòria pública, no podent excedir de 3 anys, sense perjuí de la seua possible renovació en els termes previstos en estes bases.
  
Tercera. Finançament
  
El finançament dels concerts regulats en la present orde, es consignarà durant el període de la seua vigència, en els Pressupostos de la Generalitat Valenciana a càrrec del Programa 323.10 corresponent a «Promoció de la Dona», per mitjà d'una línia de subvenció específica en el capítol IV del citat programa, a esteefecte i d'acord amb el que establix l'article 47 del Text Refós de la Llei d'Hisenda Pública Valenciana, haurà donar publicitat als crèdits que finançaran els referits concerts.
  
Així mateix, en les corresponents convocatòries públiques es determinaran de forma expressa els mòduls econòmics que seran abonats als titulars dels centres a càrrec del pressupost de la Generalitat Valenciana, per cada tipus de plaça assistencial ocupada. També hauran de concretar l'import de la subvenció corresponent a les places concertades no ocupades.
  
Quarta. Sol·licitants i requisits
  
Amb subjecció al que estipulen els articles 13, 24 de la Llei 5/1997, de 25 de juny, per la qual es regula el Sistema de Servicis Socials en l'àmbit de la Comunitat Valenciana, i el Decret 51/1999, de 30 de març, del Govern Valencià, pel qual s'aprova el reglament que regula les normes a què han de sotmetre's els concerts que ha de realitzar l'administració de la Generalitat Valenciana amb els centres d'iniciativa social de titularitat privada, podran sol·licitar la subscripció de concerts amb la Generalitat Valenciana aquelles persones, físiques o jurídiques, titulars de centres especialitzats de caràcter privat, que siguen entitats sense ànim de lucre i que complisquen almenys els següents requisits:
  
a) Estar degudament autoritzats o acreditats per a la prestació del servici objecte del concert, amb anterioritat a la data de publicació de la corresponent convocatòria en el Diari Oficial de la Generalitat Valenciana.
  
b) Garantir la democràcia interna en la composició i funcionament dels seus òrgans de govern.
  
c) No trobar-se sotmesos en cap de les circumstàncies objecte de prohibició de contractar amb les administracions públiques, contingudes en l'article 20 del Text Refós de la Llei de Contractes de les Administracions Públiques, aprovat pel Decret Legislatiu 2/2000, de 16 de juny.
  
d) Tindre experiència en la gestió del corresponent centre, per a això almenys la quarta part del personal directiu o especialitzat d'atenció directa de la plantilla del centre tindrà una experiència acreditada, com a mínim de dos anys i que la seua relació contractual amb el titular del centre siga de caràcter indefinit.
  
e) Adequació de l'activitat del centre a la normativa i programació efectuada per l'administració.
  
f) Sotmetiment dels seus programes i de la destinació de les quantitats percebudes als òrgans de control i inspecció de l'administració.
  
g) Garantir la qualitat adequada en la prestació dels servicis propis del concert.
  
h) Ser propietaris dels locals on se trobe ubicat el centre, o titulars d'un dret d'ús i gaudi sobre ells, en este cas hauran d'acreditar que compten amb l'autorització del propietari per a dedicar-lo al fi que s'establisca en el concert.
  
i) No haver rescindit un concert d'idèntica naturalesa amb el mateix titular, per causa imputable a ell.
  
Quinta. Documentació que caldrà aportar
  
A la corresponent sol·licitud, en la qual constarà el nombre i la tipologia de places oferides pel centre, s'haurà d'acompanyar amb la següent documentació:
  
1.Còpia autenticada o fotocòpia compulsada, si és procedent, dels estatuts en què haurà de constar explícitament l'àmbit de l'entitat.
  
2.Certificat acreditatiu, si és procedent, de l'acord adoptat per l'òrgan competent en què s'autoritze la sol·licitud del concert.
  
3.Relació del grup professional amb què compte el centre, amb descripció dels seus nom i cognoms, titulació funcions que realitzen i la seua relació laboral amb el titular, així com el nombre d'hores diàries de dedicació.
  
4.Declaració responsable de no trobar-se sotmesa en cap dels supòsits de prohibició per a contractar amb l'administració.
  
5.Declaració responsable de trobar-se al corrent en el compliment de les obligacions tributàries i amb la Seguretat Social, imposades per les disposicions vigents, sense perjuí que la justificació acreditativa de tal requisit haja exigir-se abans de l'adjudicació a què vagen a resultar adjudicataris del concert, a l'efecte de la qual se'ls concedirà un termini màxim de cinc dies hàbils, tot això sense perjuí de les exempcions que establisca la normativa vigent en cada moment.
  
6.Memòria descriptiva del funcionament i actuacions del centre així com la descripció de dependències, mitjans materials i equipament amb què este compte.
  
7.Títol de propietat de l'edifici o local on estiga instal·lat el centre o si és procedent el títol pel qual s'atribuïx la seua disponibilitat, amb la corresponent convocatòria.
  
8.Certificat expedit per l'entitat bancària on s'efectuaran, si és procedent, els pagaments, en el qual s'especifique, codi de l'entitat, codi de la sucursal, número de compte i titular d'esta, així com comunicació fefaent del DNI o CIF del peticionari.
  
9.Justificant acreditatiu d'haver constituït garantia provisional, tal com exigix l'article 14.2 f) del reglament que regula les normes a què han de sotmetre's els concerts que ha de realitzar l'administració de la Generalitat Valenciana amb els centres d'iniciativa social de titularitat privada, aprovat pel Decret 51/1999, de 30 de març, del Govern Valencià
  
Sexta. Sol·licituds
  
La sol·licitud s'efectuarà per mitjà de model que figura en l'annex II de la present Orde i haurà de ser subscrita pel titular del centre la integració de la qual se sol·licita, als efectes de la qual adjuntarà el Document Nacional d'Identitat. En el cas que la titularitat corresponguera a una persona jurídica, esta haurà d'anar subscrita per aquella persona amb capacitat legal de de la seua representació, capacitat que haurà de ser acreditada documentalment.
  
Cada titular podrà presentar en una mateixa sol·licitud la integració en el règim de concerts d'un o més dels seus centres.
  
Les sol·licituds es presentaran, junt amb la documentació requerida en l'article anterior, en el registre de la direcció territorial de la Conselleria de Benestar Social de la província en què radique el centre per al qual se sol·licita la subvenció, sense perjuí de poder presentar-la en els altres llocs previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
El termini de presentació de les sol·licituds serà d'un mes des de la publicació de la present orde en el Diari Oficial de la Generalitat Valenciana, per la qual cosa l'últim dia del termini coincidirà amb el mateix ordinal del dia de la publicació, però en el mes immediatament posterior.
  
Sèptima. Esmena de la sol·licitud
  
Si la sol·licitud no reunix els requisits exigits, o no s'acompanya tota la documentació prevista, es requerirà l'interessat perquè en el termini de 10 dies esmene la falta o adjunte els documents necessaris, amb la indicació que si així no ho fera se li tindrà per desistit de la seua petició, amb resolució prèvia que haurà de ser dictada en els termes previstos en l'article 42 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
Octava. Verificació de les sol·licituds
  
Una vegada presentades les sol·licituds, la Direcció General de la Dona les verificarà, podent realitzar d'ofici les actuacions que considere necessàries per a la determinació i comprovació de les dades en virtut dels quals s'ha d'aprovar o rebutjar el concert, havent d'observar-s'hi en tot moment la deguda cautela per a la salvaguarda del principi de confidencialitat exigible.
  
Novena. Comissió d'Avaluació
  
Les sol·licituds seran avaluades per una comissió d'avaluació d'àmbit autonòmic segons els criteris de selecció determinats en l'art. següent.
  
A estos efectes i d'acord amb el que establix l'article 16 del Decret 51/1999, de 30 de març, es crea la Comissió d'Avaluació de Concerts en Matèria de Servicis Socials Especialitzats, la composició de la qual serà la següent:
  
- La cap de Servei de Promoció i Participació Institucional de la Direcció General de la Dona o persona en qui delegue.
  
- La cap de Secció de Coordinació Administrativa de la Direcció General de la Dona.
  
- Un tècnic de la Direcció General de la Dona.
  
- Un tècnic/a de cada una de les seus territorials de la Conselleria de Benestar Social.
  
- Un tècnic/a de la Secretaria General de la Conselleria de Benestar Social.
  
Deu. Criteris de Valoració
  
Els criteris que caldrà tindre en compte en el procés de valoració de les sol·licituds presentades seran els següents:
  
1é.El primer criteri consistix a promoure la creació i/o continuïtat dels centres d'atenció específica a dones en situació de risc, que atenguen les necessitats més apressants o més deficientment cobertes.
  
2n.Qualitat de la prestació del centre sol·licitant, subdividida en tres nivells distints, relacionats en orde decreixent:
  
- Plantilla, en relació amb el nombre i la tipologia del total dels usuaris del centre, atenent-hi tant al nombre dels seus membres com a la seua qualificació professional: en psicologia, treball social, dret i altres perfils professionals adequats a este exercici.
  
- Programes d'activitats oferides: es valoraran molt positivament aquells projectes que incloguen en el seu disseny la participació activa de les usuàries en la dinàmica del centre.
  
- Mitjans materials de què disposa el centre, tant pel que fa a les pròpies instal·lacions del centre com al seu nivell d'equipament.
  
3r.Experiència del titular del centre sol·licitant.
  
No obstant l'exposat, i d'acord amb l'article 64 de la Llei 5/1997, de 25 de juny de la Generalitat Valenciana, per la qual es regula el Sistema de Serveis Socials en l'àmbit de la Comunitat Valenciana, tindran preferència per a acollir-se al règim de concerts, les entitats sense ànim de lucre que, amb anterioritat a l'entrada en vigor de la present orde, hagen sigut beneficiaris de subvencions per al manteniment de centres de servicis socials especialitzats.
  
Onze. Proposta
  
La Comissió de Valoració emetrà al titular de la Conselleria de Benestar Social, proposta d'autorització o denegació dels concerts en un termini d'un mes a comptar des de la finalització del termini de presentació de sol·licituds; en la mencionada proposta haurà de figurar el nombre de places que es concerten i que han de quedar a disposició de la Conselleria de Benestar Social a partir del moment en què es formalitze el corresponent concert.
  
Dotze. Adjudicació o denegació
  
El titular de la Conselleria de Benestar Social, dins de les disponibilitats pressupostàries, dictarà acte administratiu pel qual s'autoritze o es denegue la realització dels concerts en un termini màxim de 6 mesos des de la finalització del termini de presentació de sol·licituds.
  
En tot cas, aquelles sol·licituds que no hagueren rebut notificació expressa en el termini indicat en el primer paràgraf d'este article, hauran d'entendre desestimada la sol·licitud, d'acord amb el que establix l'article 44.1, de la Llei 30/1992, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de 13 de gener, de modificació de l'anterior.
  
Tretze. Recursos
  
Les resolucions d'adjudicació o denegació dels concerts esgoten la via administrativa, i en la seua contra, d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es podrà interposar potestativament recurs de reposició davant del mateix òrgan que el va dictar en el termini d'un mes comptador des de l'endemà de la seua notificació, o tres mesos comptadors a partir del dia següent al transcurs del termini emprat per a notificar la resolució si fóra presumpte; o bé directament per mitjà de recurs contenciós administratiu davant del Tribunal Superior de Justícia Valenciana, en el termini de dos mesos comptadors des de l'endemà de la seua notificació, o 6 mesos a partir del dia següent del transcurs del termini per a notificar la resolució, d'acord amb el que disposen els articles 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que puguen interposar qualsevol altre que estimen pertinent.
  
Catorze. Formalització
  
Els concerts es formalitzaran en document administratiu dins del termini de trenta dies comptador des de l'endemà de la notificació de l'adjudicació, constituint el mencionat document títol suficient per a accedir a qualsevol registre públic podent, no obstant això, elevar-se a escriptura pública quan ho sol·licite el titular del centre concertat, sent a la seua costa els gastos derivats del seu atorgament.
  
En el referit document haurà de constar de forma expressa, els drets i les obligacions de les parts, nombre i tipologia de les places concertades i la seua duració, finançament per part de la Generalitat Valenciana, forma de pagament, possibilitat de renovació i les seues causes d'extinció.
  
Quinze. Garantia definitiva
  
Prèviament a la formalització del concert i en el termini de 15 dies comptadors des de la notificació de l'adjudicació, el titular del centre concertat haurà de constituir una garantia definitiva per l'import que s'establisca en la corresponent convocatòria pública.
  
La citada garantia podrà constituir-se en metàl·lic, aval bancari, garantia real immobiliària o pòlissa d'assegurament subscrita amb qualsevol entitat degudament reconeguda. En el cas d'aval bancari, este haurà de constituir-se amb caràcter solidari respecte de l'obligat principal, amb renúncia expressa al benefici d'excussió i pagador al primer requeriment de la Tresoreria de la Generalitat Valenciana.
  
Per a la constitució i tramitació de les garanties es seguirà el que disposa el títol segon, capítol tercer, del Reial Decret Legislatiu 2/2000, de 16 de juny, pel qual s'aprova el text refós de la Llei de Contractes de les Administracions Públiques, el Reial Decret 1098/2001, de 12 d'octubre, pel qual s'aprova el Reglament General de la Llei de Contractes de les Administracions Públiques i a l'Orde de 14 de febrer de 1986, de la Conselleria d'Economia i Hisenda, per la qual es regula el procediment de constitució i devolució de fiances.
  
Qualsevol que siga la forma elegida per a formalitzar la garantia, esta haurà de depositar-se en els servicis territorials de la Conselleria d'Economia i Hisenda de la província corresponent, els quals faran entrega el beneficiari de la carta de pagament acreditativa del depòsit, que haurà de ser presentada per este en la Direcció General de la Dona.
  
Setze. Competència per a la subscripció i prerrogatives
  
Es delega la facultat per a la subscripció dels concerts, així com per a la subscripció de les corresponents addendes de renovació, modificació i cessió d'estos, en el titular de la Direcció General de la Dona.
  
Igualment, li correspondrà la prerrogativa d'interpretar els concerts, resoldre els dubtes que oferisca el seu compliment i interpretació, acordar la seua resolució i determinar els seus efectes.
  
Contra els esmentats actes podran interposar-se els recursos admissibles en dret.
  
Dèsset. Obligacions de les parts
  
Constituïxen obligacions de la Generalitat Valenciana les següents:
  
1. Abonar al titular del centre concertat l'import de la subvenció fixada en el concert per a les places ocupades.
  
2. Abonar al titular del centre concertat l'import de la subvenció corresponent a les places concertades no ocupades. En el cas que l'absència d'ocupació d'una plaça siga imputable al centre, el titular d'este no tindrà dret a percebre cap quantia per la mencionada plaça.
  
3. Comunicar al titular del centre concertat, amb la suficient antelació, qualsevol circumstància que afecte el concert subscrit.
  
Com a part firmant dels concerts i com a destinatari de fons públics, són obligacions dels titulars dels centres concertats les establides en l'art. 11 del Decret 51/1999, i de l'art. 47.4.b del Text Refós de la Llei d'Hisenda Pública de la Generalitat Valenciana, i en particular:
  
1. Posar a disposició de la Generalitat Valenciana el nombre de places previst en el concert, atendre els requeriments d'esta respecte de la seua cobertura i mantindre els nivells de qualitat en la prestació assistencial.
  
2. Acreditar durant l'execució del concert la realització de l'activitat en què es va fonamentar la seua formalització, així com el compliment dels requisits i les condicions que el van determinar.
  
3. Acreditar, amb caràcter previ a la subscripció del concert i al començament de cada exercici en què tinga vigència, el compliment de les obligacions tributàries i amb la Seguretat Social, excepte quan existisca alguna exempció a la citada obligació.
  
4. Disposar dels mitjans humans i materials que s'establisquen com a indispensables per la Generalitat Valenciana per al període de vigència del concert.
  
5. Complir les ordes i instruccions que dicten els òrgans de la Conselleria de Benestar Social per a garantir l'adequada prestació del servici públic.
  
6. Facilitar la Direcció General de la Dona tota la informació econòmica, fiscal, laboral, tècnica i de qualsevol altra índole que li siga sol·licitada i que resulte necessària per a l'execució del concert.
  
7. Assumir les actuacions de control financer que escaiga a la Intervenció General de la Generalitat Valenciana.
  
8. Comunicar de mode fefaent a la Direcció General de la Dona, qualsevol subvenció concedida per altres organismes públics o privats l'objecte de la qual siga el finançament dels costos de manteniment del centre.
  
9. No alterar la finalitat dels fons rebuts, així com complir les obligacions que establix la legislació vigent per als preceptors de fons públics.
  
10. Justificar convenientment els gastos i ingressos en la forma i els terminis establits en esta orde.
  
11. Subscriure, després de la formalització del concert, una pòlissa d'assegurances que cobrisca la responsabilitat civil resultant de les accions dels treballadors i usuaris del centre, així com les contingències derivades per invalidesa i defunció en cas d'accident dels mencionats usuaris, tot això en l'àmbit de la gestió del servici objecte del concert.
  
12. Fer constar en la seua documentació i en la seua publicitat la condició de centre concertat amb la Generalitat Valenciana.
  
13. Obligació de presentar garantia, després de la firma del concert i amb antelació al primer pagament, d'un import equivalent al 6% del total de la subvenció inherent al concert (article 11.6 del Reglament de Concerts).
  
Díhuit. Inscripció
  
Una vegada formalitzats els concerts s'inscriuran d'ofici en el corresponent Registre de Concerts de Centres de Serveis Socials Especialitzats, que serà mantingut i actualitzat per la Direcció General de la Dona.
  
En el mencionat registre s'anotaran, entre altres, els següents aspectes:
  
- Aprovació i formalització del concert.
  
- Renovació i modificacions.
  
- Incompliment i els seus efectes.
  
- Extinció i causes.
  
Dènou. Sistema de pagaments dels concerts
  
El pagament de les anualitats corresponents als exercicis 2003, 2004 i 2005 s'efectuarà, d'acord amb el règim excepcional previst en la llei de pressupostos de cada exercici pressupostari.
  
En absència de règim excepcional en les corresponents lleis anuals de pressupostos, el pagament es realitzarà atenent al sistema general previst en l'article 47 del Text Refós de la Llei d'Hisenda Pública Valenciana, ajustant-se a la següent modalitat:
  
- Un 40% del seu import podrà lliurar-se immediatament una vegada concedida.
  
- Un 20% s'abonarà després de l'aportació i comprovació de la documentació justificativa de l'efectiva i correcta aplicació de la suma lliurada a l'actuació objecte de la subvenció, i
  
- la resta s'abonarà per la Generalitat Valenciana una vegada justifique el beneficiari el compliment del que s'ha convingut.
  
No obstant això, i d'acord amb el que establix l'article 14 d'estes bases, el règim de pagaments aplicable al concert, quedarà reflectit en el corresponent document administratiu on este es formalitze.
  
Vint. Garanties per bestretes de pagaments
  
Quan es produïsquen bestretes de pagament, el beneficiari de la subvenció quedarà obligat a garantir, d'acord amb el que establix l'article 11.6 de Decret 51/1999, de 30 de març, del Govern Valencià, pel qual es regulen les normes a què han de sotmetre's els concerts que celebrarà l'administració de la Generalitat Valenciana amb els centres d'iniciativa social de titularitat privada, un 6% del total de la subvenció inherent al concert.
  
A estos efectes s'entendrà per bestretes de pagament, les quantitats que siguen lliurades a favor del beneficiari abans que este justifique el gasto corrent.
  
Queden exceptuades d'esta obligació les entitats sense ànim de lucre en què concórreguen les circumstàncies previstes en l'article 47 bis, apartat 3, lletra A, del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell de la Generalitat Valenciana.
  
Per a la constitució i tramitació de les garanties per bestreta de pagaments se seguirà el que disposa l'article 15 d'estes bases.
  
Vint-i-u. Justificació
  
Les persones o entitats firmants dels concerts estaran obligades a presentar la següent documentació:
  
- Memòria anual de les atencions realitzades.
  
- Relació de beneficiaris atesos amb caràcter mensual, amb indicació de les dates d'alta i baixa si n'hi haguera o qualsevol altra incidència succeïda en el servici prestat als usuaris, subscrita pel titular del centre concertat o persona que actue en la seua representació, la qual una vegada comprovada i aprovada per l'administració determinarà l'import efectiu de la subvenció que es percebrà.
  
- Nòmina del personal que presta els seus servicis en el centre, acompanyada dels respectius rebuts de salaris referits al període objecte de justificació degudament subscrits pels treballadors.
  
- Documents acreditatius de liquidació de les assegurances socials dels treballadors davant de l'administració de la Seguretat Social, referits al període objecte de justificació, en els quals figure el certificat bancari d'haver sigut pagat o carregat en compte.
  
- Relació, si és procedent, del personal col·laborador que presta els seus servicis a canvi d'una gratificació; hauran de presentar els rebuts justificatius del gasto, en els quals conste el nom del centre i el nom, cognom i DNI de la personal col·laboradora.
  
- Si hi havia en el centre treballant personal en virtut de contractes de prestació de servicis, caldrà aportar les corresponents factures emeses pels mencionats professionals.
  
Vint-i-dos. Minoració de l'import del concert i l'exigència de reintegraments d'imports indegudament percebuts
  
Es delega en el titular de la Direcció General de la Dona la resolució dels expedients de minoració de les ajudes concedides i, si és procedent, del reintegrament de les quantitats percebudes en els supòsits previstos en l'art. 47.9 del Text Refós de la Llei d'Hisenda Pública de la Generalitat Valenciana.
  
El procediment s'iniciarà d'ofici com a conseqüència de la mateixa iniciativa de l'òrgan competent, d'orde superior, de la petició reservada d'altres òrgans, o de la formulació de denúncia. En la tramitació del procediment es garantirà, en tot cas, el dret de l'interessat a l'audiència.
  
El termini màxim per a resoldre serà de 6 mesos des del moment en què s'incoe l'expedient de minoració o de reintegrament.
  
Les quantitats que s'hagen de reintegrar tindran consideració de crèdits de naturalesa pública, a l'efecte del procediment aplicable per a la cobrança.
  
Vint-i-tres. Sol·licitud de renovació
  
Les persones o entitats titulars de centres concertats que, d'acord amb el que preveu el títol V del Decret 51/1999, desitgen renovar els concerts subscrits vigents, ho sol·licitaran almenys amb 6 mesos d'antelació a la seua finalització, sol·licitud que anirà subscrita pel titular del centre o, en el cas de persones jurídiques per qui detente la representació legal d'aquella.
  
A la sol·licitud caldrà acompanyar la documentació que acredite que el centre complix els requisits que van determinar l'aprovació del concert d'acord amb el que establix l'article 5 de les presents bases amb l'exclusió de la garantia provisional prevista en el seu apartat 9), així com les variacions hagudes que el puguen afectar.
  
Vint-i-quatre. Proposta
  
La Direcció General de la Dona, després de la verificació de les dades contingudes en la sol·licitud i documents que l'acompanyen, i després d'haver sol·licitat de conformitat amb el que disposa l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, l'esmena de les deficiències que s'hi hagen pogut detectar, emetrà proposta d'aprovació o denegació de la renovació al conseller de Benestar Social.
  
Vint-i-cinc. Resolució i formalització de les renovacions
  
El conseller de Benestar Social, en el termini màxim de 10 dies a partir de la mencionada proposta, dictarà resolució de renovació del concert o rebuig de la sol·licitud presentada. La mencionada resolució serà notificada als interessats.
  
La renovació serà determinada per un període màxim de quatre anys, quedant condicionada a l'existència de crèdit adequat i suficient en el primer exercici en què es produïsca la renovació.
  
Una vegada aprovada la renovació, serà subscrita una addenda al concert on s'arreplegue esta, en els termes establits en la base 14 de la present Orde.
  
Vint-i-sis. Denegació i pròrroga provisional
  
Quan la sol·licitud de renovació del concert siga denegada o presentada fora del termini habilitat a este efecte, el concert subscrit s'extingirà automàticament en finalitzar el seu període de vigència.
  
Excepcionalment, en estos casos, la Conselleria de Benestar Social, per mitjà de resolució motivada podrà acordar una pròrroga provisional del concert com a màxim d'un any, sempre que el centre cobrisca les necessitats assistencials que no puguen ser satisfetes per altres mitjans.
  
Vint-i-set. Modificacions
  
El conseller o la consellera de Benestar Social podrà en qualsevol moment, per pròpia iniciativa o a instància del titular del centre concertat, procedir a autoritzar variacions en les característiques del concert, bé per alteració del nombre i/o tipologia de les places concertades o per altres circumstàncies sobrevingudes imprevistes, sempre que hi haja raons d'interés públic degudament acreditades en l'expedient que ho aconsellen.
  
Les variacions realitzades unilateralment per l'administració exigiran abans de la seua aprovació l'audiència prèvia a l'interessat. Una vegada adoptades hauran de ser objecte de comunicació fefaent al titular del centre, no sent efectives fins transcorreguts tres mesos des de la notificació a l'interessat, llevat que este accepte executar-les amb anterioritat a la finalització del mencionat termini.
  
Quan les modificacions afecten el règim financer del concert, l'administració haurà de compensar el titular del centre de manera que es mantinga l'equilibri dels supòsits econòmics que van ser considerats com bàsics en l'adjudicació del concert.
  
En el cas que els acords que dicte l'administració respecte al desenrotllament del servici concertat manquen de transcendència econòmica, el titular del centre concertat no tindrà dret a indemnització per raó d'estos.
  
S'entendran desestimades les modificacions proposades pels titulars dels centres concertats que no foren contestades per l'administració dins d'un termini de 3 mesos, comptadors des de la data de registre d'entrada en qualsevol dependència de l'òrgan competent per a resoldre.
  
Una vegada aprovada la modificació, i sempre que açò no coincidisca en el temps amb la renovació del concert, serà subscrita una addenda al concert, on s'arrepleguen les modificacions produïdes. La citada addenda no podrà comportar alteració en el termini de vigència del concert.
  
Les modificacions que impliquen un augment del gasto inicialment previst per part de la Generalitat Valenciana, estaran condicionades a l'existència de crèdit adequat i suficient en els pressupostos vigents en l'exercici en què la citada modificació es produïsca.
  
Vint-i-vuit. Cessió dels concerts
  
1. El conseller o la consellera de Benestar Social podrà autoritzar la cessió del concert subscrit en el supòsit de canvi de titularitat del centre concertat, sempre que concórreguen els següents requisits:
  
- Que les qualitats tècniques o personals de l'anterior titular no hagen sigut determinants per a l'aprovació del concert.
  
- Que el nou titular reunisca les condicions exigides en estes bases per a la subscripció de concerts.
  
- Que el concert s'haja executat, almenys en una quinta part del temps de duració previst.
  
2. La formalització de la cessió es realitzarà en escriptura pública, amb autorització prèvia expressa del conseller o consellera de Benestar Social. En l'acord de cessió, el nou titular del centre se subrogarà en tots els drets i obligacions derivats del concert subscrit al seu dia amb l'anterior titular.
  
Vint-i-nou. Formalització de la cessió
  
D'acord amb el que establix l'article anterior, si es produïra canvi de titularitat del centre, sempre que s'hi donen les circumstàncies previstes, este serà considerat com una novació subjectiva d'ell, serà tramitat d'ofici i comportarà la formalització d'un nou document contractual al si del concert la vigència de la qual finalitzarà en la data prevista per al concert originari, i en ell, el nou titular del centre se subrogarà en tots els drets i obligacions derivats del concert subscrit amb el titular ixent, sense que puga ser inclosa cap modificació a les condicions establides en l'aprovació del concert inicial.
  
Trenta. Incompliment i extinció